title: Komission täytäntöönpanoasetus (EU) 2016/818, annettu 17 päivänä toukokuuta 2016, Euroopan parlamentin ja neuvoston asetuksen (EU) N:o 575/2013 mukaisia järjestelmän kannalta merkittävien maailmanlaajuisten laitosten määrittämisessä käytettävien arvojen julkistamisen yhtenäisiä muotoja ja päivämäärää koskevista teknisistä täytäntöönpanostandardeista annetun täytäntöönpanoasetuksen (EU) N:o 1030/2014 muuttamisesta (ETA:n kannalta merkityksellinen teksti)

text:
               25.5.2016

               FI

               Euroopan unionin virallinen lehti

               L 136/4

         KOMISSION TÄYTÄNTÖÖNPANOASETUS (EU) 2016/818,
   annettu 17 päivänä toukokuuta 2016,
   Euroopan parlamentin ja neuvoston asetuksen (EU) N:o 575/2013 mukaisia järjestelmän kannalta merkittävien maailmanlaajuisten laitosten määrittämisessä käytettävien arvojen julkistamisen yhtenäisiä muotoja ja päivämäärää koskevista teknisistä täytäntöönpanostandardeista annetun täytäntöönpanoasetuksen (EU) N:o 1030/2014 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon luottolaitosten ja sijoituspalveluyritysten vakavaraisuusvaatimuksista ja asetuksen (EU) N:o 648/2012 muuttamisesta 26 päivänä kesäkuuta 2013 annetun Euroopan parlamentin ja neuvoston asetuksen (EU) N:o 575/2013 (1) ja erityisesti sen 441 artiklan 2 kohdan kolmannen alakohdan,
   sekä katsoo seuraavaa:

               (1)

               Komission täytäntöönpanoasetuksessa (EU) N:o 1030/2014 (2) täsmennetään järjestelmän kannalta merkittävien maailmanlaajuisten laitosten (G-SII:t) määrittämisessä käytettävien indikaattoriarvojen julkistamisen yhtenäiset muodot Euroopan parlamentin ja neuvoston direktiivin 2013/36/EU (3) 131 artiklan mukaisesti.

               (2)

               Julkistamismalleissa, joita direktiivin 2013/36/EU 131 artiklan mukaisesti G-SII:ksi määritetyt laitokset käyttävät, olisi otettava huomioon kansainväliset standardit, erityisesti Baselin pankkivalvontakomitean (Basel Committee on Banking Supervision, BCBS) antamat standardit.

               (3)

               Täytäntöönpanoasetuksen (EU) N:o 1030/2014 liitteessä oleva malli vastaa BCBS:n vuoden 2015 tiedonkeruuta varten käyttämää mallia.

               (4)

               BCBS julkaisee ajan tasalle saatetun raportointimallin kunkin vuoden tammikuussa. Jotta voidaan edistää julkistamisen ja avoimuuden yleistä yhdenmukaisuutta G-SII:ten määrittämisen yhteydessä, täytäntöönpanoasetusta (EU) N:o 1030/2014 olisi muutettava.

               (5)

               Kun otetaan huomioon, että tietojen keruu vuotta 2016 koskevaa määrittämismenettelyä varten alkaa vuoden 2016 ensimmäisellä neljänneksellä, ja laitokset tarvitsevat selvyyden siitä, mitä tietoja on ilmoitettava, tämän asetuksen olisi tultava voimaan välittömästi.

               (6)

               Tämä asetus perustuu teknisten täytäntöönpanostandardien luonnoksiin, jotka Euroopan pankkiviranomainen, jäljempänä ’EPV’, on toimittanut komissiolle.

               (7)

               EPV on järjestänyt avoimet julkiset kuulemiset niistä teknisten täytäntöönpanostandardien luonnoksista, joihin tämä asetus perustuu, analysoinut niihin mahdollisesti liittyviä kustannuksia ja hyötyjä sekä pyytänyt lausunnon Euroopan parlamentin ja neuvoston asetuksen (EU) N:o 1093/2010 (4) 37 artiklan mukaisesti perustetulta pankkialan osallisryhmältä,

         ON HYVÄKSYNYT TÄMÄN ASETUKSEN:
   1 artikla
   Muutetaan täytäntöönpanoasetus (EU) N:o 1030/2014 seuraavasti:

               1)

               Korvataan 1 artikla seuraavasti:
               ”1 artikla
               Yhtenäinen muoto
               G-SII:ten on ilmoitettava G-SII:ten määrittämisessä käytettävät tiedot (indikaattorit, oheistiedot ja lisätietoerät) asiasta vastaavalle viranomaiselle sähköisessä muodossa käyttäen tämän asetuksen liitteessä olevaa mallia ja ottaen huomioon perustana olevien tietojen täsmentävät eritelmät ja asiasta vastaavan viranomaisen vuosittain antamat ohjeet. Kyseisen mallin avulla ja ottaen huomioon nämä eritelmät ja ohjeet G-SII:t julkistavat niiden indikaattoreiden arvot, joita käytetään laitosten pisteytyksen määrittämiseen delegoidussa asetuksessa (EU) N:o 1222/2014 säädetyllä määrittämismenetelmällä.
               G-SII:ten ei tarvitse julkistaa suurelle yleisölle oheistietoja ja lisätietoeriä.”

               2)

               Korvataan 3 artiklan kolmas alakohta seuraavasti:
               ”G-SII:ten julkistettua kyseiset tiedot asiasta vastaavien viranomaisten on mahdollisimman nopeasti toimitettava EPV:lle kyseiset täytetyt mallit, jotka sisältävät oheistiedot ja lisätietoerät. EPV:n on julkaistava täytetty malli, oheistietoja ja lisätietoeriä lukuun ottamatta, keskitetysti verkkosivuillaan.”

               3)

               Korvataan liite tämän asetuksen liitteellä.

         2 artikla
   Voimaantulo
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä toukokuuta 2016.

            Komission puolesta

            Puheenjohtaja

         Jean-Claude JUNCKER

      (1)  EUVL L 176, 27.6.2013, s. 1.

      (2)  Komission täytäntöönpanoasetus (EU) N:o 1030/2014, annettu 29 päivänä syyskuuta 2014, Euroopan parlamentin ja neuvoston asetuksen (EU) N:o 575/2013 mukaisia järjestelmän kannalta merkittävien maailmanlaajuisten laitosten määrittämisessä käytettävien arvojen julkistamisen yhtenäisiä muotoja ja päivämäärää koskevista teknisistä täytäntöönpanostandardeista (EUVL L 284, 30.9.2014, s. 14).

      (3)  Euroopan parlamentin ja neuvoston direktiivi 2013/36/EU, annettu 26 päivänä kesäkuuta 2013, oikeudesta harjoittaa luottolaitostoimintaa ja luottolaitosten ja sijoituspalveluyritysten vakavaraisuusvalvonnasta, direktiivin 2002/87/EY muuttamisesta sekä direktiivien 2006/48/EY ja 2006/49/EY kumoamisesta (EUVL L 176, 27.6.2013, s. 338).

      (4)  Euroopan parlamentin ja neuvoston asetus (EU) N:o 1093/2010, annettu 24 päivänä marraskuuta 2010, Euroopan valvontaviranomaisen (Euroopan pankkiviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/78/EY kumoamisesta (EUVL L 331, 15.12.2010, s. 12).

      LIITE

            ”LIITE

               MALLI JÄRJESTELMÄN KANNALTA MERKITTÄVIEN MAAILMANLAAJUISTEN LAITOSTEN (G-SII:t) MÄÄRITTÄMISEKSI

                  Yleiset pankkitiedot

                           1 jakso: Yleiset tiedot

                                    a.

                                    Asiasta vastaavan valvontaviranomaisen toimittamat yleiset tiedot:

                                    1)

                                    Maakoodi

                                    2)

                                    Pankin nimi

                                    3)

                                    Raportointipäivä (VVVV-KK-PP)

                                    4)

                                    Raportointivaluutta

                                    b.

                                    Raportoivan laitoksen toimittamat yleiset tiedot:

                                    1)

                                    Raportointiyksikkö

                                    2)

                                    Tilinpäätösstandardi

                                    3)

                                    Julkistamispäivä (VVVV-KK-PP)

                                    4)

                                    Julkistamiskieli

                                    5)

                                    Julkistamisessa käytetty verkkosivu

                  Laajuuden indikaattori

                           2 jakso: Vastuut yhteensä

                           Määrä

                  Sidossuhteen indikaattorit

                           3 jakso: Rahoitusjärjestelmän sisäiset varat

                           Määrä

                           4 jakso: Rahoitusjärjestelmän sisäiset velat

                           Määrä

                           5 jakso: Liikkeessä olevat arvopaperit

                           Määrä

                  Korvattavuuden/rahoituslaitoksen infrastruktuurin indikaattorit

                           6 jakso: Raportointivuonna suoritetut maksut (pois lukien ryhmänsisäiset maksut)

                           Määrä

                           7 jakso: Säilytyksessä olevat varat

                           Määrä

                           8 jakso: Merkintäsitoumusliiketoimet oman ja vieraan pääoman markkinoilla

                           Määrä

                  Kompleksisuuden indikaattorit

                           9 jakso: OTC-johdannaisten nimellisarvo

                           Määrä

                           10 jakso: Kaupankäyntitarkoituksessa pidettävät ja myytävissä olevat arvopaperit

                           Määrä

                           11 jakso: Tason 3 varat

                           Määrä

                  Lainkäyttöalueiden välisen toiminnan indikaattorit

                           12 jakso: Eri lainkäyttöalueiden väliset saamiset

                           Määrä

                           13 jakso: Lainkäyttöalueiden väliset velat

                           Määrä

                  Oheistiedot

                           14 jakso: Oheisindikaattorit

                           Määrä

                           15 jakso: Oheisseikat

                           Määrä”


title: Komission täytäntöönpanoasetus (EU) N:o 565/2013, annettu 18 päivänä kesäkuuta 2013 , asetusten (EY) N:o 1731/2006, (EY) N:o 273/2008, (EY) N:o 566/2008, (EY) N:o 867/2008 ja (EY) N:o 606/2009 sekä täytäntöönpanoasetusten (EU) N:o 543/2011 ja (EU) N:o 1333/2011 muuttamisesta maatalouden yhteisen markkinajärjestelyn ilmoitusvelvoitteiden osalta ja asetuksen (EY) N:o 491/2007 kumoamisesta

text:
               19.6.2013

               FI

               Euroopan unionin virallinen lehti

               L 167/26

         KOMISSION TÄYTÄNTÖÖNPANOASETUS (EU) N:o 565/2013,
   annettu 18 päivänä kesäkuuta 2013,
   asetusten (EY) N:o 1731/2006, (EY) N:o 273/2008, (EY) N:o 566/2008, (EY) N:o 867/2008 ja (EY) N:o 606/2009 sekä täytäntöönpanoasetusten (EU) N:o 543/2011 ja (EU) N:o 1333/2011 muuttamisesta maatalouden yhteisen markkinajärjestelyn ilmoitusvelvoitteiden osalta ja asetuksen (EY) N:o 491/2007 kumoamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 192 artiklan 2 kohdan yhdessä sen 4 artiklan kanssa,
   sekä katsoo seuraavaa:

               (1)

               Yhteisen markkinajärjestelyn, suorien tukien järjestelmän, maataloustuotteiden menekinedistämisen ja syrjäisimpiin alueisiin ja Egeanmeren pieniin saariin sovellettavien järjestelyjen täytäntöönpanemiseksi jäsenvaltioiden komissiolle toimittamien tietojen ja asiakirjojen tiedoksiantamista koskevista yksityiskohtaisista säännöistä 31 päivänä elokuuta 2009 annetussa komission asetuksessa (EY) N:o 792/2009 (2) vahvistetaan jäsenvaltioiden komissiolle toimittamien tietojen ja asiakirjojen tiedoksiantamista koskevat yhteiset säännöt. Kyseiset säännöt koskevat erityisesti jäsenvaltioiden velvollisuutta käyttää komission niiden käyttöön asettamia tietojärjestelmiä ja tietojen lähettämiseen valtuutettujen viranomaisten tai henkilöiden käyttöoikeuksien validoimista. Lisäksi asetuksessa (EY) N:o 792/2009 vahvistetaan tietojärjestelmiin sovellettavat yleiset periaatteet, jotta asiakirjojen aitous, eheys ja luettavuus voidaan varmistaa kaikkina aikoina, sekä säädetään henkilötietojen suojaamisesta. Velvoitteesta käyttää näitä tietojärjestelmiä on säädettävä kaikissa asetuksissa, joissa vahvistetaan erityinen ilmoitusvelvoite.

               (2)

               Komissio on kehittänyt tietojärjestelmän, jolla se pystyy hallinnoimaan asiakirjoja ja menettelyjä sähköisesti omissa sisäisissä menettelyissään sekä tehdessään yhteistyötä yhteisen maatalouspolitiikan toteuttamiseen osallistuvien viranomaisten kanssa.

               (3)

               Useat ilmoitusvelvoitteet voidaan täyttää kyseisen tietojärjestelmän avulla, erityisesti ne, joista säädetään tiettyjen naudanlihasäilykkeiden vientituen soveltamista koskevista erityisistä yksityiskohtaisista säännöistä 23 päivänä marraskuuta 2006 annetussa komission asetuksessa (EY) N:o 1731/2006 (3), neuvoston asetuksen (EY) N:o 1255/1999 soveltamista koskevista yksityiskohtaisista säännöistä maidon ja maitotuotteiden analysointi- ja laadunarviointimenetelmien osalta 5 päivänä maaliskuuta 2008 annetussa komission asetuksessa (EY) N:o 273/2008 (4), neuvoston asetuksen (EY) N:o 1234/2007 soveltamista koskevista yksityiskohtaisista säännöistä enintään 12 kuukauden ikäisistä nautaeläimistä peräisin olevan lihan kaupan pitämisen osalta 18 päivänä kesäkuuta 2008 annetussa komission asetuksessa (EY) N:o 566/2008 (5), neuvoston asetuksen (EY) N:o 1234/2007 soveltamista koskevista yksityiskohtaisista säännöistä oliivialan toimijaorganisaatioiden sekä niiden toimintaohjelmien ja rahoituksen osalta 3 päivänä syyskuuta 2008 annetussa komission asetuksessa (EY) N:o 867/2008 (6), neuvoston asetuksen (EY) N:o 479/2008 yksityiskohtaisista soveltamissäännöistä rypäletuoteluokkien sekä viininvalmistusmenetelmien ja niiden rajoitusten osalta 10 päivänä heinäkuuta 2009 annetussa komission asetuksessa (EY) N:o 606/2009 (7) ja neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetussa komission täytäntöönpanoasetuksessa (EU) N:o 543/2011 (8).

               (4)

               Tehokkaan hallinnon vuoksi ja kokemukset huomioon ottaen joitakin ilmoituksia olisi yksinkertaistettava, täsmennettävä tai poistettava.

               (5)

               Neuvoston asetuksen (EY) N:o 1947/2005 soveltamista koskevista yksityiskohtaisista säännöistä siemenalan tietojen toimittamisen osalta 3 päivänä toukokuuta 2007 annettu komission asetus (EY) N:o 491/2007 (9) kattaa ainoastaan ilmoituksia, jotka eivät ole enää hyödyllisiä, koska tiettyjen siemenlajien erityistuki on päättynyt.

               (6)

               Täytäntöönpanoasetuksen (EU) N:o 543/2011 135 artiklassa säädetään tavanomaisten markkinapäivien ilmoittamisesta edustavilla markkinoilla. Koska sähköisen ilmoitusjärjestelmän avulla hinnat voidaan ilmoittaa päivittäin, tavanomaisia markkinapäiviä ei ole enää tarpeen ilmoittaa.

               (7)

               Komission täytäntöönpanoasetuksen (EU) N:o 1333/2011 (10) 9 artiklassa säädetään velvoitteesta ilmoittaa komissiolle luettelo toimijoista, jotka pitävät kaupan banaaneja ja joille on myönnetty vapautus kaupan pitämistä koskevien vaatimusten mukaisuustarkastuksista. Tämä ilmoitus ei ole osoittautunut hyödylliseksi kyseisten kaupan pitämistä koskevien vaatimusten mukaisuuden varmistamisessa banaanialalla. Se olisi siksi poistettava.

               (8)

               Sen vuoksi asetuksia (EY) N:o 1731/2006, (EY) N:o 273/2008, (EY) N:o 566/2008, (EY) N:o 867/2008 ja (EY) N:o 606/2009 sekä täytäntöönpanoasetuksia (EU) N:o 543/2011 ja (EU) N:o 1333/2011 olisi muutettava. Asetus (EY) N:o 491/2007 olisi kumottava.

               (9)

               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 1731/2006 5 artikla seuraavasti:

      ”5 artikla
      Lisävalvontatoimenpiteet
      1.   Jäsenvaltioiden on määriteltävä säilykkeiden valmistuksen valvontaa koskevat yksityiskohtaisemmat toimenpiteet ja ilmoitettava ne komissiolle. Niiden on erityisesti annettava kaikki tarvittavat säännökset sen varmistamiseksi, ettei käytettyjä raaka-aineita tai kyseisiä tuotteita voida korvata muilla.
      2.   Edellä 1 kohdassa tarkoitetut ilmoitukset on tehtävä komission asetuksen (EY) N:o 792/2009 (11) mukaisesti.

   2 artikla
   Muutetaan asetus (EY) N:o 273/2008 seuraavasti:

               1)

               Poistetaan 19 artikla.

               2)

               Lisätään 19 a artikla seuraavasti:
               ”19 a artikla
               Ilmoitukset
               Edellä 2 artiklassa, 4 artiklan 1 kohdassa ja liitteessä III olevassa C osassa tarkoitetut ilmoitukset on tehtävä komission asetuksen (EY) N:o 792/2009 (12) mukaisesti.

         3 artikla
   Korvataan asetuksen (EY) N:o 566/2008 9 artikla seuraavasti:

      ”9 artikla
      Ilmoitukset
      Edellä 4 artiklan 1 ja 3 kohdassa, 6 artiklan 3 kohdassa ja 8 artiklan 1 ja 2 kohdassa tarkoitetut ilmoitukset on tehtävä komission asetuksen (EY) N:o 792/2009 (13) mukaisesti.

   4 artikla
   Korvataan asetuksen (EY) N:o 867/2008 18 artiklan 4 kohta seuraavasti:

      ”4.   Tässä artiklassa säädetyt ilmoitukset on tehtävä komission asetuksen (EY) N:o 792/2009 (14) mukaisesti.

   5 artikla
   Muutetaan asetus (EY) N:o 606/2009 seuraavasti:

               1)

               Lisätään 4 artiklaan 5 kohta seuraavasti:
               ”5.   Edellä 1 kohdan c alakohdassa sekä 3 ja 4 kohdassa säädetyt komissiolle toimitettavia tietoja tai asiakirjoja koskevat ilmoitukset on tehtävä komissiolle komission asetuksen (EY) N:o 792/2009 (15) mukaisesti.

               2)

               Korvataan liitteen I A lisäyksessä 3 oleva 2 kohta seuraavasti:

                           ”2.

                           Kreikan on ennalta ilmoitettava komissiolle, jos se aikoo tehdä muutoksia 1 kohdan b alakohdassa tarkoitettuihin säännöksiin. Ilmoitus on tehtävä asetuksen (EY) N:o 792/2009 mukaisesti. Jos komissio ei vastaa kahden kuukauden kuluessa ilmoituksesta, Kreikka voi panna suunnitellut muutokset täytäntöön.”

               3)

               Korvataan liitteessä I B olevan A osan 3 kohdassa oleva toinen virke seuraavasti:
               ”Jäsenvaltioiden on ennalta ilmoitettava komissiolle asetuksen (EY) N:o 792/2009 mukaisesti asianomaisista viineistä kaikki tarvittavat tekniset tiedot, tuote-eritelmät mukaan luettuina, sekä vuosittain tuotetut määrät.”

               4)

               Korvataan liitteessä I C olevan 3 kohdan toinen alakohta seuraavasti:
               ”Jäsenvaltioiden on ilmoitettava kyseiset poikkeukset komissiolle asetuksen (EY) N:o 792/2009 mukaisesti. Komissio antaa ne tiedoksi muille jäsenvaltioille.”

         6 artikla
   Muutetaan täytäntöönpanoasetus (EU) N:o 543/2011 seuraavasti:

               1)

               Korvataan 134 artiklan 1 kohdan a alakohta seuraavasti:

                           ”a)

                           kolmansista maista tuotujen, liitteessä XVII luetelluilla edustavilla tuontimarkkinoilla kaupan pidettyjen tuotteiden keskimääräiset edustavat hintanoteeraukset sekä tuontituotteiden huomattavien määrien osalta muilla markkinoilla todetut merkittävät hintanoteeraukset tai edustavien markkinoiden hintanoteerausten puuttuessa muilla markkinoilla todetut tuontituotteiden merkittävät hintanoteeraukset; ja”

               2)

               Poistetaan 135 artikla.

               3)

               Korvataan 146 artiklan 3 kohta seuraavasti:
               ”3.   Edellä 9 artiklan 2 kohdassa, 18 artiklan 3 ja 4 kohdassa, 97 artiklassa, 128 artiklassa, 129 artiklan 1 kohdassa, 130 ja 131 artiklassa sekä tässä artiklassa säädetyt ilmoitukset ja 92 artiklan 1 kohdassa säädetty pyyntö on tehtävä asetuksen (EY) N:o 792/2009* mukaisesti.”

               4)

               Korvataan liitteen XVII otsikko seuraavasti: ”134 artiklan 1 kohdan a alakohdassa tarkoitetut edustavat markkinat”.

         7 artikla
   Poistetaan täytäntöönpanoasetuksen (EU) N:o 1333/2011 9 artiklan 3 kohdan toinen alakohta.
   8 artikla
   Kumotaan asetus (EY) N:o 491/2007.
   9 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

   Sitä sovelletaan 1 päivästä heinäkuuta 2013.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä kesäkuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 299, 16.11.2007, s. 1.

      (2)  EUVL L 228, 1.9.2009, s. 3.

      (3)  EUVL L 325, 24.11.2006, s. 12.

      (4)  EUVL L 88, 29.3.2008, s. 1.

      (5)  EUVL L 160, 19.6.2008, s. 22.

      (6)  EUVL L 237, 4.9.2008, s. 5.

      (7)  EUVL L 193, 24.7.2009, s. 1.

      (8)  EUVL L 157, 15.6.2011, s. 1.

      (9)  EUVL L 116, 4.5.2007, s. 3.

      (10)  EUVL L 336, 20.12.2011, s. 23.

      (11)  EUVL L 228, 1.9.2009, s. 3.”

      (12)  EUVL L 228, 1.9.2009, s. 3.”

      (13)  EUVL L 228, 1.9.2009, s. 3.”

      (14)  EUVL L 228, 1.9.2009, s. 3.”

      (15)  EUVL L 228, 1.9.2009, s. 3.”


title: Komission täytäntöönpanoasetus (EU) N:o 669/2013, annettu 12 päivänä heinäkuuta 2013 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               13.7.2013

               FI

               Euroopan unionin virallinen lehti

               L 192/72

         KOMISSION TÄYTÄNTÖÖNPANOASETUS (EU) N:o 669/2013,
   annettu 12 päivänä heinäkuuta 2013,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 12 päivänä heinäkuuta 2013.

            Komission puolesta, puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0707 00 05

                  TR

                  105,8

                  ZZ

                  105,8

                  0709 93 10

                  MA

                  60,4

                  TR

                  130,8

                  ZZ

                  95,6

                  0805 50 10

                  AR

                  78,6

                  TR

                  70,0

                  UY

                  89,3

                  ZA

                  102,3

                  ZZ

                  85,1

                  0808 10 80

                  AR

                  141,4

                  BR

                  109,9

                  CL

                  123,4

                  CN

                  95,9

                  NZ

                  136,3

                  US

                  141,4

                  ZA

                  113,5

                  ZZ

                  123,1

                  0808 30 90

                  AR

                  107,8

                  CL

                  131,1

                  CN

                  74,5

                  ZA

                  111,3

                  ZZ

                  106,2

                  0809 10 00

                  TR

                  189,1

                  ZZ

                  189,1

                  0809 29 00

                  TR

                  344,6

                  US

                  793,8

                  ZZ

                  569,2

                  0809 30

                  TR

                  192,3

                  ZZ

                  192,3

                  0809 40 05

                  BA

                  195,8

                  IL

                  99,1

                  MA

                  99,1

                  ZZ

                  131,3

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 335/2012, annettu 19 päivänä huhtikuuta 2012 , tiettyihin al-Qaida-verkostoa lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 169. kerran

text:
               20.4.2012

               FI

               Euroopan unionin virallinen lehti

               L 108/9

         KOMISSION TÄYTÄNTÖÖNPANOASETUS (EU) N:o 335/2012,
   annettu 19 päivänä huhtikuuta 2012,
   tiettyihin al-Qaida-verkostoa lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 169. kerran
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyihin al-Qaida-verkostoa lähellä oleviin henkilöihin ja yhteisöihin kohdistuvista erityisistä rajoittavista toimenpiteistä 27 päivänä toukokuuta 2002 annetun neuvoston asetuksen (EY) N:o 881/2002 (1) ja erityisesti sen 7 artiklan 1 kohdan a alakohdan sekä 7 a artiklan 1 ja 5 kohdan,
   sekä katsoo seuraavaa:

               (1)

               Asetuksen (EY) N:o 881/2002 liitteessä I on luettelo henkilöistä, ryhmistä ja yhteisöistä, joita asetuksessa tarkoitettu varojen ja muiden taloudellisten resurssien jäädyttäminen koskee.

               (2)

               Yhdistyneiden Kansakuntien turvallisuusneuvoston pakotekomitea päätti 12 päivänä huhtikuuta 2012 lisätä yhden luonnollisen henkilön luetteloon niistä henkilöistä, ryhmistä ja yhteisöistä, joita varojen ja muiden taloudellisten resurssien jäädyttäminen koskee. Lisäksi se päätti muuttaa kahta kohtaa luettelossa.

               (3)

               Sen vuoksi asetuksen (EY) N:o 881/2002 liite I olisi päivitettävä.

               (4)

               Jotta tässä asetuksessa säädetyillä toimenpiteillä olisi tavoiteltu vaikutus, asetuksen olisi tultava voimaan välittömästi,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 881/2002 liite I tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä huhtikuuta 2012.

            Komission puolesta, puheenjohtajan nimissä

            Ulkopolitiikan välineiden hallinnon päällikkö

      (1)  EYVL L 139, 29.5.2002, s. 9.

      LIITE
      Muutetaan asetuksen (EY) N:o 881/2002 liite I seuraavasti:

                  1)

                  Lisätään luonnollisten henkilöiden luetteloon seuraava kohta:
                  ”Son Hadi Bin Muhadjir (alias a) Son Hadi bin Muhadjr, b) Son bn Hadi Muhadjir, c) Son Hadi bin Mujahir). Osoite: Jalan Raya, Gongdanglegi, RT/RW 1/13 Cangkring Malang, Beji, Pasuran 67154, Itä-Jaava, Indonesia. Syntynyt 12.5.1971 Pasuranissa Itä-Jaavalla Indonesiassa. Indonesian kansalainen. Passin nro: R057803 (nimellä Son bn Hadi Muhadjir myönnetty Indonesian passi). Henkilötunnus: 3514131205710004 (nimellä Son Hadi myönnetty Indonesian henkilökortti). 2 a artiklan 4 kohdan b alakohdassa tarkoitettu nimeämispäivä: 13.4.2012.”

                  2)

                  Korvataan oikeushenkilöiden, ryhmien ja yhteisöjen luettelossa kohta ”Al-Haramain (Netherlands branch) (alias Stichting Al Haramain Humanitarian Aid). Osoite: Jan Hanzenstraat 114, 1053 SV Amsterdam, Alankomaat.” seuraavasti:
                  ”Al-Haramain (The Netherlands branch) (alias Stichting Al Haramain Humanitarian Aid). Osoite: Jan Hanzenstraat 114, 1053 SV Amsterdam, Alankomaat (luetteloon kirjattaessa). 2 a artiklan 4 kohdan b alakohdassa tarkoitettu nimeämispäivä: 6.7.2006.”

                  3)

                  Korvataan oikeushenkilöiden, ryhmien ja yhteisöjen luettelossa kohta ”Movement for Reform in Arabia (alias a) Movement for Islamic Reform in Arabia; b) MIRA; c) Al Islah (Reform); d) MRA; e) Al-Harakat al-Islamiyah lil-Islah; f) Islamic Movement for Reform; g) Movement for (Islamic) Reform in Arabia Ltd; h) Movement for Reform in Arabia Ltd). Osoite: a) BM Box: MIRA, London WC1N 3XX, Yhdistynyt kuningaskunta; b) Safiee Suite, EBC House, Townsend Lane, London NW9 8LL, Yhdistynyt kuningaskunta. Lisätietoja: a) Sähköpostiosoite: info@islah.org; b) puhelin 020 8452 0303; c) faksi 020 8452 0808; d) Yhdistyneen kuningaskunnan yritysrekisterinumero 03834450.” seuraavasti:
                  ”Movement for Reform in Arabia (alias a) Movement for Islamic Reform in Arabia, b) MIRA, c) Al Islah (Reform), d) MRA, e) Al-Harakat al-Islamiyah lil-Islah, f) Islamic Movement for Reform, g) Movement for (Islamic) Reform in Arabia Ltd, h) Movement for Reform in Arabia Ltd). Osoite: a) BM Box: MIRA, London WC1N 3XX, Yhdistynyt kuningaskunta; b) Safiee Suite, EBC House, Townsend Lane, London NW9 8LL, Yhdistynyt kuningaskunta. Lisätietoja: a) Sähköpostiosoitteet: info@islah.org ja info@islah.tv; b) verkkosivusto http://www.islah.info; c) puhelin 020 8452 0303; d) faksi 020 8452 0808; e) Yhdistyneen kuningaskunnan yritysrekisterinumero 03834450. 2 a artiklan 4 kohdan b alakohdassa tarkoitettu nimeämispäivä: 15.7.2005.”


title: Komission täytäntöönpanoasetus (EU) N:o 177/2013, annettu 28 päivänä helmikuuta 2013 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               1.3.2013

               FI

               Euroopan unionin virallinen lehti

               L 58/1

         KOMISSION TÄYTÄNTÖÖNPANOASETUS (EU) N:o 177/2013,
   annettu 28 päivänä helmikuuta 2013,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä helmikuuta 2013.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  IL

                  82,8

                  MA

                  62,8

                  TN

                  79,5

                  TR

                  101,9

                  ZZ

                  81,8

                  0707 00 05

                  EG

                  191,6

                  MA

                  170,1

                  TR

                  177,6

                  ZZ

                  179,8

                  0709 91 00

                  EG

                  72,9

                  ZZ

                  72,9

                  0709 93 10

                  MA

                  39,4

                  TR

                  123,3

                  ZZ

                  81,4

                  0805 10 20

                  EG

                  50,3

                  IL

                  71,6

                  MA

                  60,9

                  TN

                  54,7

                  TR

                  62,9

                  ZZ

                  60,1

                  0805 50 10

                  TR

                  67,9

                  ZZ

                  67,9

                  0808 10 80

                  BR

                  96,8

                  CL

                  110,1

                  CN

                  82,2

                  MK

                  35,9

                  US

                  179,8

                  ZZ

                  101,0

                  0808 30 90

                  AR

                  118,9

                  CL

                  145,2

                  CN

                  84,0

                  TR

                  179,9

                  ZA

                  110,8

                  ZZ

                  127,8

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) 2017/5, annettu 5 päivänä tammikuuta 2017, tiettyjen Venäjältä ja Brasiliasta peräisin olevien raudasta, seostamattomasta teräksestä tai muusta seosteräksestä valmistettujen kuumavalssattujen levyvalmisteiden tuonnin asettamisesta kirjaamisvelvoitteen alaiseksi

text:
               6.1.2017

               FI

               Euroopan unionin virallinen lehti

               L 3/1

         KOMISSION TÄYTÄNTÖÖNPANOASETUS (EU) 2017/5,
   annettu 5 päivänä tammikuuta 2017,
   tiettyjen Venäjältä ja Brasiliasta peräisin olevien raudasta, seostamattomasta teräksestä tai muusta seosteräksestä valmistettujen kuumavalssattujen levyvalmisteiden tuonnin asettamisesta kirjaamisvelvoitteen alaiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1), jäljempänä ’perusasetus’, ja erityisesti sen 14 artiklan 5 kohdan,
   on ilmoittanut asiasta jäsenvaltioille,
   sekä katsoo seuraavaa:

               (1)

               Euroopan komissio, jäljempänä ’komissio’, ilmoitti 7 päivänä heinäkuuta 2016Euroopan unionin virallisessa lehdessä julkaistulla ilmoituksella (2) tiettyjen Brasiliasta, Iranista, Serbiasta, Ukrainasta ja Venäjältä peräisin olevien kuumavalssattujen levyvalmisteiden tuontia koskevan polkumyynnin vastaisen menettelyn vireillepanosta sen jälkeen, kun EUROFER, jäljempänä ’valituksen tekijä’, oli tehnyt 23 päivänä toukokuuta 2016 valituksen sellaisten tuottajien puolesta, joiden tuotanto muodostaa yli 25 prosenttia tiettyjen raudasta, seostamattomasta teräksestä tai muusta seosteräksestä valmistettujen kuumavalssattujen levyvalmisteiden kokonaistuotannosta unionissa.

         1.   TARKASTELTAVANA OLEVA TUOTE

               (2)

               Kirjaamisvelvoitteen kohteena ovat Brasiliasta, Iranista, Serbiasta, Ukrainasta ja Venäjältä, jäljempänä ’asianomaiset maat’, peräisin olevat tietyt raudasta, seostamattomasta teräksestä tai muusta seosteräksestä valmistetut valssatut levyvalmisteet, kelatut tai kelaamattomat (määrämittaan leikatut tuotteet ja kapea nauha mukaan luettuina), ei enempää valmistetut kuin kuumavalssatut, pleteroimattomat ja muulla tavalla metallilla tai muulla aineella pinnoittamattomat, jäljempänä ’tarkasteltavana oleva tuote’.

               (3)

               Tarkasteltavana oleva tuote ei sisällä seuraavia:

                           —

                           tuotteet, jotka ovat ruostumatonta terästä tai kidesuunnattua piiseosteista sähköteknistä terästä,

                           —

                           tuotteet, jotka ovat kelaamattomia ja ilman pintakuviointia ja joiden paksuus on yli 10 mm ja leveys vähintään 600 mm, ja

                           —

                           tuotteet, jotka ovat kelaamattomia ja ilman pintakuviointia ja joiden paksuus on vähintään 4,75 mm mutta enintään 10 mm ja leveys vähintään 2 050 mm.

               (4)

               Tarkasteltavana oleva tuote luokitellaan tällä hetkellä CN-koodeihin 7208 10 00, 7208 25 00, 7208 26 00, 7208 27 00, 7208 36 00, 7208 37 00, 7208 38 00, 7208 39 00, 7208 40 00, 7208 52 10, 7208 52 99, 7208 53 10, 7208 53 90, 7208 54 00, 7211 13 00, 7211 14 00, 7211 19 00, ex 7225 19 10, 7225 30 10, 7225 30 30, 7225 30 90, ex 7225 40 12, ex 7225 40 15, ex 7225 40 60, 7225 40 90, ex 7226 19 10, ex 7226 20 00, 7226 91 20, 7226 91 91 ja 7226 91 99. Kyseiset CN-koodit ovat ainoastaan ohjeellisia.

         2.   PYYNTÖ

               (5)

               Valituksen tekijä toimitti 11 päivänä lokakuuta 2016 pyynnön asianomaisista maista peräisin olevan tarkasteltavana olevan tuotteen tuonnin asettamiseksi kirjaamisvelvoitteen alaiseksi. Valituksen tekijä päivitti pyyntöään 21 päivänä marraskuuta 2016 toimittamalla tuoreempia rahoitustietoja. Valituksen tekijä pyysi, että asianomaisista maista peräisin olevan tarkasteltavana olevan tuotteen tuonti asetetaan kirjaamisvelvoitteen alaiseksi siten, että kyseiseen tuontiin voidaan myöhemmin soveltaa toimenpiteitä kirjaamispäivästä alkaen.

               (6)

               Pyynnön esittämisen jälkeen neljä asianomaista osapuolta ilmoittautui ja väitti, ettei valituksen tekijän alkuperäiseen kirjaamispyyntöön sisältynyt riittävästi näyttöä Iranista (3), Serbiasta (4), Ukrainasta (5) ja Venäjältä (6) peräisin olevan tarkasteltavana olevan tuotteen tuonnin asettamiseksi kirjaamisvelvoitteen alaiseksi.

         3.   PERUSTEET KIRJAAMISVELVOITTEELLE

               (7)

               Perusasetuksen 14 artiklan 5 kohdan mukaan komissio voi määrätä tulliviranomaiset toteuttamaan aiheelliset toimenpiteet tuonnin kirjaamiseksi siten, että kyseiseen tuontiin voidaan myöhemmin soveltaa toimenpiteitä. Tuonnin kirjaaminen voidaan tehdä pakolliseksi unionin tuotannonalan asianmukaisesti perustellusta pyynnöstä.

               (8)

               Valituksen tekijä väitti, että tuojat olivat tietoisia polkumyyntikäytännöistä, jotka ulottuivat pitkälle ajanjaksolle ja aiheuttivat vahinkoa unionin tuotannonalalle. Tuonti asianomaisista maista aiheutti vahinkoa unionin tuotannonalalle, ja kyseisen tuonnin määrä kasvoi merkittävästi vielä tutkimusajanjakson jälkeenkin. Tämä heikentäisi vakavasti polkumyyntitullin korjaavaa vaikutusta, jos tällaista tullia sovelletaan.

               (9)

               Komissio tarkasteli pyyntöä perusasetuksen 10 artiklan 4 kohdan perusteella. Se tarkisti erityisesti, olivatko tuojat – tai olisiko niiden pitänyt olla – tietoisia polkumyynnistä siltä osin kuin on kyse sen laajuudesta ja väitetystä tai todetusta vahingosta. Se myös analysoi, kasvoiko tuonti edelleen merkittävästi, mikä todennäköisesti heikentäisi vakavasti sovellettavan lopullisen polkumyyntitullin korjaavaa vaikutusta, kun otetaan huomioon tuonnin kasvun ajoittuminen ja määrä sekä muut olosuhteet.

         3.1   Tuojien tietoisuus polkumyynnistä, sen laajuudesta ja väitetystä vahingosta

               (10)

               EUROFERin 23 päivänä toukokuuta 2016 esittämään valitukseen sisältyi riittävä alustava näyttö väitetystä polkumyynnistä asianomaisten viiden maan osalta. Valituksen ei-luottamuksellisessa versiossa arvioitiin asianomaisten viiden maan polkumyyntimarginaalien olevan vähintään 20 prosenttia. Asianomaisista viidestä maasta neljän (Brasilia, Iran, Ukraina ja Venäjä) osalta valituksen tekijä esitti valituksessaan näyttöä normaaliarvosta joko Steel Firstiltä tai muista markkinaraporteista saatujen hintatietojen perusteella. Viimeisen asianomaisen maan (Serbia) osalta valituksen tekijä esitti näyttöä laskennallisesta normaaliarvosta (arvioidut valmistuskustannukset, myynti-, yleis- ja hallintokustannukset sekä voitto). Polkumyyntiä koskeva näyttö perustuu tällä tavoin määritettyjen normaaliarvojen ja unioniin suuntautuvaa vientiä varten myydyn tarkasteltavana olevan tuotteen vientihinnan (noudettuna lähettäjältä -tasolla) vertailuun. Asianomaisten maiden vientihinnat joko määritettiin Steel Firstiltä saatujen tietojen perusteella tai muodostettiin käyttäen Eurostatin tietoja. Valituksessa toimitettiin alustava näyttö myös väitetystä vahingosta.

               (11)

               Nämä seikat todettiin tämän menettelyn vireillepanoilmoituksessa 7 päivänä heinäkuuta 2016 (7). Koska kyseinen ilmoitus on julkinen asiakirja, joka on kaikkien tuojien saatavissa, komissio katsoi, että tuojat olivat tietoisia tai niiden olisi pitänyt olla tietoisia väitetyistä polkumyyntikäytännöistä ja niiden laajuudesta sekä väitetystä vahingosta viimeistään kyseisenä ajankohtana. Näin ollen se päätteli, että kirjaamisvelvoitteen ensimmäinen kriteeri täyttyi.

         3.2   Tuonnin huomattava lisäkasvu

               (12)

               Päivitetyssä kirjaamispyynnössään valituksen tekijä vertaili 1 päivästä heinäkuuta 201530 päivään kesäkuuta 2016 tapahtunutta tarkasteltavana olevan tuotteen yhteenlaskettua keskimääräistä kuukausittaista tuontimäärää kaikista asianomaisista maista 1 päivän heinäkuuta 2016 ja 31 päivän lokakuuta 2016 väliseen ajanjaksoon. Vertailu osoitti, että keskimääräinen kuukausittainen tuontimäärä asianomaisista viidestä maasta kasvoi 24 prosenttia.

               (13)

               Komissio katsoi, että heinäkuun 2016 tietojen käyttäminen ei ollut asianmukaista. Kuten 12 kappaleessa selitetään, tuojien olisi pitänyt olla tietoisia väitetystä polkumyynnistä ja vahingosta 7 päivästä heinäkuuta alkaen. Kyseistä päivää edeltävät tiedot eivät voi olla ratkaisevia kirjaamisvelvoitetta tarkasteltaessa. Koska tuontitilastot laaditaan kuukausittain, komissio päätti vertailla 1 päivän heinäkuuta 2015 ja 30 päivän kesäkuuta 2016 välisellä ajanjaksolla asianomaisista maista tulleen tuonnin keskimääräisiä määriä 1 päivän elokuuta 2016 ja 30 päivän marraskuuta 2016 väliseen ajanjaksoon (eli neljän kuukauden jaksoon 7 päivänä heinäkuuta 2016 tapahtuneen vireillepanon jälkeen).

               (14)

               Komissio havaitsi asianomaisista maista tulevan tuonnin kasvaneen kyseisenä ajanjaksona merkittävästi eli 14 prosenttia, kun vertaillaan tuonnin keskimääräistä kuukausittaista yhteismäärää. Samaan aikaan komissio totesi kuitenkin, että viiden maan yksittäisten vientitulosten välillä oli merkittäviä eroja, jotka tuotiin esiin 6 kappaleessa tarkoitetuissa ilmoituksissa.

               (15)

               Erityisesti kuukausittaisen tuonnin keskimääräisen yhteismäärän 14 prosentin kasvuun asianomaisten viiden maan osalta 13 kappaleessa mainittuna ajanjaksona vaikuttivat yhdessä tarkasteltavana olevan tuotteen tuonnin merkittävä lisääntyminen Venäjältä (+ 73 %) ja Brasiliasta (+ 26 %), väheneminen kahdesta muusta asianomaisesta maasta (Ukrainasta ja Iranista) ja Serbiasta tulevan tuonnin pysyminen aiemmalla tasolla.

               (16)

               Siten asianomaisista viidestä maasta tulleen polkumyyntituonnin määrän kasvun voidaan katsoa johtuvan kokonaan pelkästään Venäjältä ja Brasiliasta tulleiden tuontimäärien merkittävästä kasvusta. Näissä poikkeuksellisissa olosuhteissa komissio ei nähnyt mitään syytä kirjata muista kolmesta maasta tuleva tuontia. Vaikka komissio arvioisi kaikkien viiden maan aiheuttaman vahingon kumulatiivisesti perusasetuksen 3 artiklan 4 kohdan mukaisesti päätutkimuksessa, tullien taannehtiva käyttöönotto niistä maista tulevan tuonnin osalta, joiden vienti on pysynyt ennallaan tai jopa vähentynyt asian vireillepanon jälkeen, vaikuttaisi kohtuuttomalta. Näin ollen komissio päätteli, ettei tällaisen tuonnin kirjaaminen ollut tarpeen.

         3.3   Muut olosuhteet

               (17)

               Valituksen tekijä esitti 23 päivänä toukokuuta 2016 toimittamassaan valituksessa alustavaa näyttöä myös asianomaisista maista tulevan tuonnin myyntihintojen laskevasta suuntauksesta. Unioniin suuntautuvan myynnin keskimääräiset hinnat laskivat vuosien 2011 ja 2015 välillä ja alittivat unionin teräksentuottajien keskimääräiset myyntihinnat vähintään 30 prosentilla. Kun otetaan huomioon valituksen mukaisten väitettyjen polkumyyntimarginaalien suuruus, näyttö antoi kaiken kaikkiaan tässä vaiheessa riittävästi tukea sille, että asianomaisten maiden viejät harjoittavat polkumyyntiä. Valituksen tekijä ei kuitenkaan sisällyttänyt 11 päivänä lokakuuta 2016 toimittamaansa kirjaamispyyntöön päivitettyjä tietoja tämän tutkimuksen vireillepanon jälkeisistä tuontihinnoista.

               (18)

               Komissio katsoi, että hintojen kehitys asian vireillepanon jälkeen on toinen merkityksellinen kirjaamispyyntöä tukeva seikka. Sen vuoksi komissio analysoi tuontihintoja Eurostatilta saatujen lukujen pohjalta. Se totesi asianomaisten maiden tuontihintojen nousseen jonkin verran tämän tutkimuksen vireillepanon jälkeen.

               (19)

               Arvioidessaan kyseistä Venäjältä ja Brasiliasta tulevan tuonnin hintojen nousevaa suuntausta komissio totesi, että hintojen absoluuttinen taso pysyi edelleen kriittisen alhaisena. Se oli ennen kaikkea alhaisempi kuin unionin tuotannonalan tuotantokustannukset vuoden 2015 lopussa, sellaisina kuin komissio ne vahvisti rinnakkaisessa Kiinasta tuotavia kuumavalssattuja levyvalmisteita koskevassa tapauksessa (8). Näissä olosuhteissa komissio päätteli, että kyseisistä kahdesta maasta tulevan tuonnin kirjaaminen on aiheellista.

         3.4   Päätelmät

               (20)

               Päätelmänä voidaan todeta, että asianomaisista viidestä maasta polkumyynnillä tulleen tuonnin määrän kasvun voidaan katsoa johtuvan kokonaan Venäjältä ja Brasiliasta tulleiden tuontimäärien merkittävästä kasvusta. Tämän Venäjältä ja Brasiliasta tulevan tuonnin määrän merkittävän kasvun ajoittuminen todennäköisesti heikentää vakavasti mahdollisten lopullisten polkumyyntitullien korjaavaa vaikutusta, ellei tulleja sovelleta takautuvasti.

         4.   MENETTELY

               (21)

               Edellä esitetyn perusteella komissio totesi, että alustava näyttö on riittävä, jotta Venäjältä ja Brasiliasta tuleva tarkasteltavana olevan tuotteen tuonti on perusteltua asettaa kirjaamisvelvoitteen alaiseksi perusasetuksen 14 artiklan 5 kohdan mukaisesti.

               (22)

               Kaikkia asianomaisia osapuolia pyydetään esittämään näkökantansa kirjallisesti ja toimittamaan asiaa tukevaa näyttöä. Komissio voi lisäksi kuulla asianomaisia osapuolia, jos ne pyytävät sitä kirjallisesti ja osoittavat, että niiden kuulemiseen on olemassa erityisiä syitä.

         5.   KIRJAAMINEN

               (23)

               Perusasetuksen 14 artiklan 5 kohdan mukaisesti tarkasteltavana olevan tuotteen tuonti Venäjältä ja Brasiliasta olisi kirjattava, jotta voidaan varmistaa, että tullit voidaan tarvittavien edellytysten täyttyessä periä Venäjältä ja Brasiliasta tulevan kirjatun tuonnin osalta takautuvasti perusasetuksen 10 artiklan 4 kohdan mukaisesti, jos tutkimuksen tulosten perusteella otetaan käyttöön polkumyyntitullit.

               (24)

               Valituksen tekijä arvioi valituksessa, että keskimääräinen polkumyyntimarginaali on 20–40 prosenttia Venäjän osalta ja 40–70 prosenttia Brasilian osalta. Lisäksi se arvioi tarkasteltavana olevan tuotteen keskimääräisen hinnan alittavuuden marginaalin olevan 20–50 prosenttia sekä Venäjän että Brasilian osalta. Mahdollisten tullien arvioiduksi määräksi vahvistetaan Venäjän ja Brasilian osalta valituksen perusteella arvioitu polkumyyntimarginaalien taso eli 20–50 prosenttia tarkasteltavana olevan tuotteen CIF-tuontiarvosta (arvo unionin rajalla tullaamattomana).

         6.   HENKILÖTIETOJEN KÄSITTELY

               (25)

               Tämän kirjaamisen yhteydessä kerättyjä henkilötietoja käsitellään Euroopan parlamentin ja neuvoston asetuksen (EY) N:o 45/2001 (9) mukaisesti,

         ON HYVÄKSYNYT TÄMÄN ASETUKSEN:
   1 artikla
   1.   Tulliviranomaisten on asetuksen (EU) 2016/1036 14 artiklan 5 kohdan nojalla toteutettava tarvittavat toimenpiteet seuraavien tuotteiden unioniin suuntautuvan tuonnin kirjaamiseksi: tietyt Brasiliasta ja Venäjältä peräisin olevat raudasta, seostamattomasta teräksestä tai muusta seosteräksestä valmistetut valssatut levyvalmisteet, kelatut tai kelaamattomat (määrämittaan leikatut tuotteet ja kapea nauha mukaan luettuina), ei enempää valmistetut kuin kuumavalssatut, pleteroimattomat ja muulla tavalla metallilla tai muulla aineella pinnoittamattomat.
   Tarkasteltavana oleva tuote ei sisällä seuraavia:

               —

               tuotteet, jotka ovat ruostumatonta terästä tai kidesuunnattua piiseosteista sähköteknistä terästä,

               —

               tuotteet, jotka ovat kelaamattomia ja ilman pintakuviointia ja joiden paksuus on yli 10 mm ja leveys vähintään 600 mm, ja

               —

               tuotteet, jotka ovat kelaamattomia ja ilman pintakuviointia ja joiden paksuus on vähintään 4,75 mm mutta enintään 10 mm ja leveys vähintään 2 050 mm.

         2.   Tarkasteltavana oleva tuote luokitellaan tällä hetkellä CN-koodeihin 7208 10 00, 7208 25 00, 7208 26 00, 7208 27 00, 7208 36 00, 7208 37 00, 7208 38 00, 7208 39 00, 7208 40 00, 7208 52 10, 7208 52 99, 7208 53 10, 7208 53 90, 7208 54 00, 7211 13 00, 7211 14 00, 7211 19 00, ex 7225 19 10, 7225 30 10, 7225 30 30, 7225 30 90, ex 7225 40 12, ex 7225 40 15, ex 7225 40 60, 7225 40 90, ex 7226 19 10, ex 7226 20 00, 7226 91 20, 7226 91 91 ja 7226 91 99 (Taric-koodit 7225191090, 7225401295, 7225401595, 7225406090, 7226191090, 7226200095).
   3.   Tuonnin kirjaamisvelvoite päättyy yhdeksän kuukauden kuluttua tämän asetuksen voimaantulopäivästä.
   4.   Asianomaisia osapuolia pyydetään esittämään näkökantansa kirjallisesti, toimittamaan asiaa tukevaa näyttöä tai esittämään pyyntö tulla kuulluksi kahdenkymmenen päivän kuluessa tämän asetuksen julkaisupäivästä.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä tammikuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 176, 30.6.2016, s. 21.

      (2)  Ilmoitus tiettyjen Brasiliasta, Iranista, Serbiasta, Ukrainasta ja Venäjältä peräisin olevien raudasta, seostamattomasta teräksestä tai muusta seosteräksestä valmistettujen kuumavalssattujen levyvalmisteiden tuontia koskevan polkumyynnin vastaisen menettelyn vireillepanosta (EUVL C 246, 7.7.2016, s. 7).

      (3)  Mobarakeh Steel Companyn ilmoitus 9 päivänä marraskuuta 2016.

      (4)  Zelezara Smederevo d.o.o:n ilmoitus 28 päivänä lokakuuta 2016.

      (5)  Metinvest Groupin ilmoitus 5 päivänä joulukuuta 2016.

      (6)  MMK Groupin ja Severstal Groupin ilmoitus 10 päivänä marraskuuta 2016.

      (7)  Vireillepanoilmoituksen 3 kohta (ks. alaviite 2).

      (8)  Komission täytäntöönpanoasetus (EU) 2016/1778, annettu 6 päivänä lokakuuta 2016, väliaikaisen polkumyyntitullin käyttöön ottamisesta Kiinan kansantasavallasta peräisin olevien tiettyjen raudasta, seostamattomasta teräksestä tai muusta seosteräksestä valmistettujen kuumavalssattujen levyvalmisteiden tuonnissa (EUVL L 272, 7.10.2016, s. 33) johdanto-osan 104 kappaleessa oleva taulukko.

      (9)  Euroopan parlamentin ja neuvoston asetus (EY) N:o 45/2001, annettu 18 päivänä joulukuuta 2000, yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta (EYVL L 8, 12.1.2001, s. 1).


title: Komission täytäntöönpanoasetus (EU) N:o 959/2012, annettu 17 päivänä lokakuuta 2012 , valkosipulin tuontitodistusten myöntämisestä osakaudella 1 päivästä joulukuuta 2012 28 päivään helmikuuta 2013

text:
               18.10.2012

               FI

               Euroopan unionin virallinen lehti

               L 287/9

         KOMISSION TÄYTÄNTÖÖNPANOASETUS (EU) N:o 959/2012,
   annettu 17 päivänä lokakuuta 2012,
   valkosipulin tuontitodistusten myöntämisestä osakaudella 1 päivästä joulukuuta 201228 päivään helmikuuta 2013
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon tuontitodistusjärjestelmän alaisten maataloustuotteiden tuontitariffikiintiöiden hallinnointia koskevista yhteisistä säännöistä 31 päivänä elokuuta 2006 annetun komission asetuksen (EY) N:o 1301/2006 (2) ja erityisesti sen 7 artiklan 2 kohdan,
   sekä katsoo seuraavaa:

               (1)

               Komission asetuksessa (EY) N:o 341/2007 (3) säädetään kolmansista maista tuotavien valkosipulin ja muiden maataloustuotteiden tariffikiintiöiden avaamisesta ja hallinnoinnista sekä tuonti- ja alkuperätodistusmenettelyn käyttöönotosta.

               (2)

               Määrät, joille perinteiset tuojat ja uudet tuojat ovat asetuksen (EY) N:o 341/2007 10 artiklan 1 kohdan mukaisesti jättäneet A-todistushakemuksia lokakuuta 2012 ensimmäisten seitsemän työpäivän aikana, ylittävät Kiinan, Argentiinan ja kaikkien muiden kolmansien maiden kuin Kiinan ja Argentiinan alkuperätuotteiden osalta käytettävissä olevat määrät.

               (3)

               Sen vuoksi olisi määriteltävä asetuksen (EY) N:o 1301/2006 7 artiklan 2 kohdan mukaisesti, missä määrin komissiolle viimeistään 14 päivänä lokakuuta 2012 toimitetut A-todistushakemukset voidaan hyväksyä asetuksen (EY) N:o 341/2007 12 artiklan mukaisesti.

               (4)

               Tuontitodistusten myöntämismenettelyn tehokkaan hallinnoinnin varmistamiseksi tämän asetuksen olisi tultava voimaan välittömästi sen jälkeen, kun se on julkaistu,

         ON HYVÄKSYNYT TÄMÄN ASETUKSEN:
   1 artikla
   Asetuksen (EY) N:o 341/2007 10 artiklan 1 kohdan nojalla lokakuuta 2012 ensimmäisten seitsemän työpäivän kuluessa jätetyt ja komissiolle viimeistään 14 päivänä lokakuuta 2012 toimitetut A-tuontitodistushakemukset hyväksytään tämän asetuksen liitteessä ilmoitettujen haettuja määriä koskevien prosenttiosuuksien mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä lokakuuta 2012.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 238, 1.9.2006, s. 13.

      (3)  EUVL L 90, 30.3.2007, s. 12.

      LIITE

                  Alkuperä

                  Järjestysnumero

                  Jakokerroin

                  Argentiina

                              —

                              Perinteiset tuojat

                  09.4104

                  92,505965 %

                              —

                              Uudet tuojat

                  09.4099

                  1,338084 %

                  Kiina

                              —

                              Perinteiset tuojat

                  09.4105

                  42,208055 %

                              —

                              Uudet tuojat

                  09.4100

                  0,385076 %

                  Muut kolmannet maat

                              —

                              Perinteiset tuojat

                  09.4106

                  100 %

                              —

                              Uudet tuojat

                  09.4102

                  3,949315 %


title: Komission täytäntöönpanoasetus (EU) 2015/2068, annettu 17 päivänä marraskuuta 2015, fluorattuja kasvihuonekaasuja sisältäviin tuotteisiin ja laitteisiin liitettävien merkintöjen muodon vahvistamisesta asetuksen (EU) N:o 517/2014 mukaisesti (ETA:n kannalta merkityksellinen teksti)

text:
               18.11.2015

               FI

               Euroopan unionin virallinen lehti

               L 301/39

         KOMISSION TÄYTÄNTÖÖNPANOASETUS (EU) 2015/2068,
   annettu 17 päivänä marraskuuta 2015,
   fluorattuja kasvihuonekaasuja sisältäviin tuotteisiin ja laitteisiin liitettävien merkintöjen muodon vahvistamisesta asetuksen (EU) N:o 517/2014 mukaisesti
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon fluoratuista kasvihuonekaasuista ja asetuksen (EY) N:o 842/2006 kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 517/2014 (1) ja erityisesti sen 12 artiklan 14 kohdan,
   sekä katsoo seuraavaa:

               (1)

               Asetuksen (EU) N:o 517/2014 12 artiklassa esitetään tietyt komission asetuksen (EY) N:o 1494/2007 (2) mukaiset merkintävaatimukset tuotteille ja laitteille, jotka sisältävät fluorattuja kasvihuonekaasuja tai joiden toiminta perustuu niihin, ja siinä lisätään merkintävaatimukset solumuoveja ja markkinoille tiettyjä käyttötarkoituksia varten saatettuja fluorattuja kasvihuonekaasuja varten.

               (2)

               Selkeyden vuoksi on tarpeen määritellä täsmällinen sanamuoto tiedoille, jotka on ilmoitettava asetuksen (EU) N:o 517/2014 12 artiklan 1 kohdassa tarkoitetuissa merkinnöissä, sekä vahvistaa asettelua ja sijoittelua koskevat vaatimukset, joilla varmistetaan kyseisten merkintöjen näkyvyys ja luettavuus.

               (3)

               Sen varmistamiseksi, että yhtä ainoaa merkintää käytetään fluorattuja kasvihuonekaasuja sisältävissä tuotteissa, joihin sovelletaan myös Euroopan parlamentin ja neuvoston asetusta (EY) N:o 1272/2008 (3), erityisesti säiliöissä, mukaan lukien sylinterit, rummut sekä maantiesäiliöajoneuvot ja rautatiesäiliövaunut, asetuksessa (EU) N:o 517/2014 esitetyt merkintätiedot olisi ilmoitettava merkintöjen täydentävien tietojen osiossa.

               (4)

               Sen vuoksi asetus (EY) N:o 1494/2007 olisi kumottava.

               (5)

               Tässä asetuksessa säädetyt toimenpiteet ovat asetuksen (EU) N:o 517/2014 24 artiklalla perustetun komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Kohde
   Tällä asetuksella vahvistetaan muoto merkinnöille, joita käytetään asetuksen (EU) N:o 517/2014 12 artiklan 1, 2 ja 5 kohdassa tarkoitetuissa tuotteissa ja laitteissa sekä kyseisen asetuksen 12 artiklan 6–12 kohdassa tarkoitetuissa fluoratuissa kasvihuonekaasuissa.
   2 artikla
   Merkintöjen muoto
   1.   Tietojen on erotuttava selvästi taustasta ja niiden koon ja asettelun on oltava sellaisia, että ne ovat helposti luettavia. Jos tässä asetuksessa vaaditut tiedot lisätään merkintään, joka on jo kiinnitetty tuotteeseen tai laitteeseen, kirjasinkoko ei saa olla pienempi kuin kyseisessä merkinnässä olevissa muissa tiedoissa tai muissa olemassa olevissa nimikilvissä tai tuotetietomerkinnöissä.
   2.   Merkintä ja sen sisältö on kokonaisuudessaan suunniteltava siten, että se pysyy tuotteessa tai laitteessa kiinni ja on normaaleissa käyttöolosuhteissa luettavissa koko sen ajan, jona tuote tai laite sisältää fluorattuja kasvihuonekaasuja.
   3.   Asetuksen (EU) N:o 517/2014 12 artiklan 1 kohdassa tarkoitettuihin tuotteisiin ja välineisiin liitetään merkintä, joka sisältää asetuksen (EU) N:o 517/2014 12 artiklan 3 kohdassa tarkoitetut tiedot sekä tekstin ”Sisältää fluorattuja kasvihuonekaasuja”.
   4.   Fluorattujen kasvihuonekaasujen paino on ilmoitettava kilogrammoina ja hiilidioksidiekvivalentti tonneina.
   5.   Jos laite on valmiiksi täytetty fluoratuilla kasvihuonekaasuilla tai sen toiminta perustuu niihin ja kyseisiä kaasuja voidaan lisätä muualla kuin valmistuspaikassa eikä valmistaja ole määrittänyt kaasujen lopullista kokonaismäärää, merkinnästä on käytävä ilmi valmistuspaikassa lisätty määrä tai määrä, jota varten se on suunniteltu, ja merkinnässä on oltava kohta, johon merkitään valmistuspaikan ulkopuolella lisätty määrä sekä fluorattujen kasvihuonekaasujen lopullinen kokonaismäärä.
   6.   Jos fluorattuja kasvihuonekaasuja tai valmiiksi sekoitettuja polyoleja sisältävä tuote on merkittävä myös asetuksen (EY) N:o 1272/2008 mukaisesti, asetuksen (EU) N:o 517/2014 12 artiklan 3 ja 5–12 kohdan mukaiset tiedot on ilmoitettava asetuksen (EY) N:o 1272/2008 25 artiklassa tarkoitetussa merkinnän täydentävien tietojen osiossa.
   7.   Jos fluorattuja kasvihuonekaasuja on tarkoitus käyttää tiettyihin asetuksen (EU) N:o 517/2014 12 artiklan 6–12 mukaisiin tarkoituksiin, merkintään on lisättävä seuraava teksti:
   a)   ”100-prosenttisesti talteenotettua” tai ”100-prosenttisesti kierrätettyä”: kun kyseessä ovat talteenotetut tai kierrätetyt fluoratut kasvihuonekaasut, jotka eivät sisällä käyttämättömiä fluorattuja kasvihuonekaasuja. Kierrätys- tai regenerointilaitoksen osoitteen on sisällettävä sen katuosoite unionissa.
   b)   ”Tuodaan ainoastaan hävitettäväksi”: kun kyseessä ovat hävitettäväksi tuodut fluorattujen kasvihuonekaasujen määrät;
   c)   ”Suora vienti irtotavarana ainoastaan EU:n ulkopuolelle”: kun kyseessä ovat sellaisten fluorattujen kasvihuonekaasujen määrät, joita tuottaja tai viejä toimittaa yritykselle irtotavarana unionin ulkopuolelle tapahtuvaa suoraa vientiä varten;
   d)   ”Käytettäväksi ainoastaan puolustustarvikkeissa”: puolustustarvikkeissa käytettäväksi tarkoitettujen fluorattujen kasvihuonekaasujen määrät;
   e)   ”Ainoastaan etsaukseen tai puhdistukseen puolijohdeteollisuudessa”: kun kyseessä ovat sellaisten fluorattujen kasvihuonekaasujen määrät, joita käytetään etsaus- ja puhdistustarkoituksiin puolijohdeteollisuudessa;
   f)   ”Käytettäväksi ainoastaan raaka-aineena”: kun kyseessä ovat raaka-aineena käytettävien fluorattujen kasvihuonekaasujen määrät;
   g)   ”Käytettäväksi ainoastaan inhalaatiosumutteissa”: kun kyseessä ovat sellaisten fluorattujen kasvihuonekaasujen määrät, jotka on tarkoitettu farmaseuttisten aineiden annosteluun inhalaatiosumutteissa.
   8.   Jäähdytys- ja ilmastointilaitteisiin sekä lämpöpumppuihin, joiden eristämiseen on käytetty fluoratuilla kasvihuonekaasuilla puhallettua solumuovia, on kiinnitettävä merkintä, jossa on seuraava teksti: ”Solumuovi puhallettu fluoratuilla kasvihuonekaasuilla”.
   9.   Merkinnät on sijoitettava asetuksen (EU) N:o 517/2014 12 artiklan 4 kohdan mukaisesti ja mikäli mahdollista fluorattuja kasvihuonekaasuja sisältävän tuotteen tai laitteen olemassa olevien nimikilpien tai tietomerkintöjen läheisyyteen.
   3 artikla
   Kumoaminen
   Kumotaan asetus (EY) N:o 1494/2007. Asetuksen (EY) N:o 1494/2007 2 artiklan 1 kohdan c alakohtaa sovelletaan edelleen 1 päivään tammikuuta 2017; kuitenkin kyseisen säännöksen soveltamiseksi ennen 1 päivää tammikuuta 2017 yritykset voivat jo soveltaa asetuksen (EU) N:o 517/2014 12 artiklan 3 kohdan c alakohtaa.
   Viittauksia asetukseen (ETY) N:o 1494/2007 pidetään viittauksina tähän asetukseen, ja niitä on luettava liitteenä olevan vastaavuustaulukon mukaisesti.
   4 artikla
   Voimaantulo
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä marraskuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 150, 20.5.2014, s. 195.

      (2)  Komission asetus (EY) N:o 1494/2007, annettu 17 päivänä joulukuuta 2007, tiettyjä fluorattuja kasvihuonekaasuja sisältäviin tuotteisiin ja laitteisiin liitettävien merkintöjen muodon ja lisämerkintävaatimusten vahvistamisesta Euroopan parlamentin ja neuvoston asetuksen (EY) N:o 842/2006 mukaisesti (EUVL L 332, 18.12.2007, s. 25).

      (3)  Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta (EUVL L 353, 31.12.2008, s. 1).

      LIITE

         Vastaavuustaulukko

                  Asetus (EY) N:o 1494/2007

                  Tämä asetus

                  1 artikla

                  1 artikla

                  2 artiklan 1 kohta

                  2 artiklan 3 ja 4 kohta

                  2 artiklan 2 kohta

                  2 artiklan 8 kohta

                  2 artiklan 3 kohta

                  2 artiklan 5 kohta

                  2 artiklan 4 kohta

                  —

                  3 artiklan 1 kohta

                  —

                  3 artiklan 2 kohta

                  2 artiklan 1 kohta

                  3 artiklan 3 kohta

                  2 artiklan 2 kohta

                  4 artiklan 1 kohta

                  2 artiklan 9 kohta

                  4 artiklan 2 kohta

                  —

                  5 artikla

                  4 artikla


title: Komission täytäntöönpanoasetus (EU) 2015/22, annettu 5 päivänä tammikuuta 2015 , tiettyjen tavaroiden luokittelusta yhdistettyyn nimikkeistöön

text:
               8.1.2015

               FI

               Euroopan unionin virallinen lehti

               L 4/13

         KOMISSION TÄYTÄNTÖÖNPANOASETUS (EU) 2015/22,
   annettu 5 päivänä tammikuuta 2015,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:

               (1)

               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

               (2)

               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

               (3)

               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

               (4)

               On aiheellista säätää, että sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia, voidaan käyttää neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan. Mainitun ajan olisi oltava kolme kuukautta.

               (5)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä tammikuuta 2015.

            Komission puolesta,

            puheenjohtajan nimissä

         Heinz ZOUREK

            Verotuksen ja tulliliiton pääosaston pääjohtaja

      (1)  EYVL L 256, 7.9.1987, s. 1.

      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).

      LIITE

                  Tavaran kuvaus

                  Luokittelu
                  (CN-koodi)

                  Perusteet

                  (1)

                  (2)

                  (3)

                  Käytetty nelivetoinen kaupunkimaasturi (SUV), jossa on dieselmoottori, jonka iskutilavuus on 2 000 cm3, ja viisivaihteinen käsivalintainen vaihteisto ja yksi peruutusvaihde. Sen kokonaisbruttopaino on noin 2 330 kg, kokonaiskantokyky noin 700 kg.
                  Siinä on yksi yhtenäinen tila sekä henkilöiden että tavaroiden kuljetukseen. Matkustamossa on vierekkäin kaksi paikkaa (kuljettajan paikka mukaan luettuna) ja viisi ovea, joissa on ikkunapaneelit (takaovi on ulospäin aukeava). Tavaratilan lattia on varustettu matolla; ajoneuvon koko sisätilassa on sivu- ja kattoverhoilu. Se on varustettu mekanismilla, jolla avataan tai suljetaan sekä etu- että takasivuikkunat.
                  Ajoneuvo on mukautettu tavaroiden kuljetusta varten siten, että toinen istuinrivi on poistettu ja takaistuinten ja turvavöiden kiinnityspisteet on peitetty ja matkustamo on erotettu verkolla. Takaistuinten ja turvavöiden kiinnityspisteitä ei ole poistettu tai tehty lopullisesti käyttökelvottomiksi.

                  8703 32 90

                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 8703, 8703 32 ja 8703 32 90 nimiketekstien mukaisesti.
                  Luokittelu nimikkeeseen 8704 tavarankuljetukseen tarkoitetuksi ajoneuvoksi ei tule kyseeseen, koska objektiivisten ominaisuuksiensa ja ulkonäkönsä perusteella ajoneuvo on tarkoitettu käytettäväksi pääasiassa henkilöiden kuljettamiseen (viisi ikkunaa, sivu- ja kattoverhoilu, matto). Tavaroiden kuljettamista varten tehnyt muutokset (takaistuinten poistaminen ja verkon asennus) ovat helposti peruttavissa.
                  Sen vuoksi ajoneuvo on luokiteltava CN-koodiin 8703 32 90 pääasiallisesti henkilökuljetukseen suunnitelluksi käytetyksi moottoriajoneuvoksi.


title: Komission täytäntöönpanoasetus (EU) 2015/23, annettu 5 päivänä tammikuuta 2015 , tiettyjen tavaroiden luokittelusta yhdistettyyn nimikkeistöön

text:
               8.1.2015

               FI

               Euroopan unionin virallinen lehti

               L 4/15

         KOMISSION TÄYTÄNTÖÖNPANOASETUS (EU) 2015/23,
   annettu 5 päivänä tammikuuta 2015,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:

               (1)

               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

               (2)

               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

               (3)

               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

               (4)

               On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

               (5)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä tammikuuta 2015.

            Komission puolesta,

            puheenjohtajan nimissä

         Heinz ZOUREK

            Verotuksen ja tulliliiton pääosaston pääjohtaja

      (1)  EYVL L 256, 7.9.1987, s. 1.

      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).

      LIITE

                  Tavaran kuvaus

                  Luokittelu
                  (CN-koodi)

                  Perusteet

                  (1)

                  (2)

                  (3)

                  T:n muotoinen terästavara. Olakkeiden ulkoläpimitta on 23 mm, ja tavaran keskiosan suurin läpimitta on 40 mm. Sen vastakkaissuuntaiset päät ovat viistot, tyssähitsaukseen soveltuvat, ja sen kolmas pää on kierteitetty sisäpuolelta.
                  Vastakkaissuuntaiset päät hitsataan patterin paneelien väliin. Kolmanteen päähän asennetaan joko ilmanpoistoventtiili tai säätöventtiili taikka sillä liitetään patteri putkeen, jolla se yhdistetään esimerkiksi kattilaan.

                      (1)Ks. kuva.

                  7307 93 19

                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, XV jakson 2 huomautuksen a kohdan sekä CN-koodien 7307, 7307 93 ja 7307 93 19 nimiketekstien mukaisesti.
                  Tavaralla on nimikkeen 7307 putkien liitos- ja muiden osien objektiiviset ominaisuudet. Nimikkeen 7307 tavarat ovat XV jakson 2 huomautuksen a kohdan mukaisesti yleiskäyttöisiä osia. Koska viittauksissa osiin muun muassa 73 luvussa ei viitata yleiskäyttöisiin osiin, siten kuin ne määritellään mainitussa huomautuksessa, tavaran luokittelu nimikkeen 7322 keskuslämmityspatterien osaksi ei tule kyseeseen (ks. myös harmonoidun järjestelmän selitykset, nimike 7322, 2 kohta, a alakohta).
                  Tavara on sen vuoksi luokiteltava CN-koodiin 7307 93 19 muuksi teräksiseksi putkenosaksi tyssähitsausta varten, jonka suurin ulkoläpimitta on enintään 609,6 mm.

         (1)  Kuva on ainoastaan ohjeellinen.


title: Komission täytäntöönpanoasetus (EU) N:o 1115/2012, annettu 28 päivänä marraskuuta 2012 , eräiden viljojen tuontitullien väliaikaisesta suspensiosta markkinointivuonna 2012/2013

text:
               29.11.2012

               FI

               Euroopan unionin virallinen lehti

               L 329/14

         KOMISSION TÄYTÄNTÖÖNPANOASETUS (EU) N:o 1115/2012,
   annettu 28 päivänä marraskuuta 2012,
   eräiden viljojen tuontitullien väliaikaisesta suspensiosta markkinointivuonna 2012/2013
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 187 artiklan yhdessä sen 4 artiklan kanssa,
   sekä katsoo seuraavaa:

               (1)

               Unionin viljamarkkinoiden hankintojen helpottamiseksi markkinointivuoden 2012/2013 ensimmäisten kuukausien aikana komission täytäntöönpanoasetuksella (EU) N:o 569/2012 (2) suspendoidaan 30 päivään joulukuuta 2012 saakka tullit, jotka kannetaan heikko- ja keskilaatuisesta tavallisesta vehnästä komission asetuksella (EY) N:o 1067/2008 (3) avatussa tuontitariffikiintiössä.

               (2)

               Markkinointivuoden 2012/2013 loppua koskevien Euroopan unionin viljan markkinanäkymien perusteella voidaan olettaa hintojen säilyvän vakaina, kun otetaan huomioon varastojen vähäisyys ja komission tämänhetkiset arviot satovuoden 2012 tosiasiallisesti käytettävissä olevista määristä. Jotta unionin markkinoiden tasapainon kannalta tarkoituksenmukaisten tuontimäärien säilyttäminen olisi helpompaa, on tarpeen varmistaa viljan tuontipolitiikan jatkuvuus markkinointivuonna 2012/2013 säilyttämällä tullien väliaikainen suspensio tuontitariffikiintiössä, jossa kyseistä toimenpidettä tällä hetkellä sovelletaan, 30 päivään kesäkuuta 2013. Samasta syystä tätä toimenpidettä olisi sovellettava myös komission asetuksella (EY) N:o 2305/2003 (4) avattuun rehuohran tuontitariffikiintiöön.

               (3)

               Toimijoita ei tulisi kuitenkaan rangaista, jos viljojen tuonti unioniin on jo aloitettu. Tältä osin olisi otettava huomioon kuljetusajat ja annettava toimijoille mahdollisuus luovuttaa viljat vapaaseen liikkeeseen tässä asetuksessa säädetyssä tullisuspensiomenettelyssä, jos niiden kuljetus suoraan unioniin on aloitettu viimeistään 30 päivänä kesäkuuta 2013. Lisäksi olisi säädettävä siitä, minkälainen todiste on annettava suoraan unioniin suuntautuvasta kuljetuksesta ja mainitun kuljetuksen aloittamispäivästä.

               (4)

               Jotta tuontitodistusten myöntämismenettelyä voidaan hallinnoida tehokkaasti 1 päivästä tammikuuta 2013, tämän asetuksen olisi tultava voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

               (5)

               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   1.   Suspendoidaan markkinointivuodeksi 2012/2013 CN-koodiin 1001 99 00 kuuluvan, muun tavallisen vehnän kuin komission asetuksen (EY) N:o 642/2010 (5) liitteessä II määritellyn korkealaatuisen vehnän, ja CN-koodiin 1003 kuuluvan ohran tuontitullit, kun näitä tuotteita tuodaan asetuksilla (EY) N:o 1067/2008 ja (EY) N:o 2305/2003 avatuissa tariffikiintiöissä, joissa kannetaan alennettua tullia.
   2.   Kun 1 kohdassa tarkoitettujen viljojen kuljetus, joka on aloitettu viimeistään 30 päivänä kesäkuuta 2013, suuntautuu suoraan unioniin, tullit suspendoidaan edelleen tämän asetuksen mukaisesti luovutettaessa kyseisiä tuotteita vapaaseen liikkeeseen.
   Todiste suoraan unioniin suuntautuneesta kuljetuksesta ja kuljetuksen aloituspäivästä on annettava toimivaltaisten viranomaisten hyväksymällä tavalla alkuperäisen kuljetusasiakirjan perusteella.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 201330 päivään kesäkuuta 2013.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä marraskuuta 2012.

            Komission puolesta

            Puheenjohtaja

         José Manuel BARROSO

      (1)  EUVL L 299, 16.11.2007, s. 1.

      (2)  EUVL L 169, 29.6.2012, s. 1.

      (3)  EUVL L 290, 31.10.2008, s. 3.

      (4)  EUVL L 342, 30.12.2003, s. 7.

      (5)  EUVL L 187, 21.7.2010, s. 5.


title: Komission täytäntöönpanoasetus (EU) N:o 29/2014, annettu 19 päivänä joulukuuta 2013 , nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin [West Country Beef (SMM)]

text:
               15.1.2014

               FI

               Euroopan unionin virallinen lehti

               L 10/5

         KOMISSION TÄYTÄNTÖÖNPANOASETUS (EU) N:o 29/2014,
   annettu 19 päivänä joulukuuta 2013,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin [West Country Beef (SMM)]
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Yhdistyneen kuningaskunnan hakemus nimityksen ”West Country Beef” rekisteröimiseksi julkaistiin Euroopan unionin virallisessa lehdessä
                   (2) asetuksen (EU) N:o 1151/2012 50 artiklan 2 kohdan a alakohdan mukaisesti.

               (2)

               Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään tämän asetuksen liitteessä oleva nimitys.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä joulukuuta 2013.

            Komission puolesta, puheenjohtajan nimissä

         Dacian CIOLOȘ

            Komission jäsen

      (1)  EUVL L 343, 14.12.2012, s. 1.

      (2)  EUVL C 231, 9.8.2013, s. 14.

      LIITE
      Ihmisravinnoksi tarkoitetut perussopimuksen liitteeseen I kuuluvat maataloustuotteet:

         Luokka 1.1 –   Tuore liha (ja muut eläimenosat)

      YHDISTYNYT KUNINGASKUNTA
      West Country Beef (SMM)